CELEX: 62013TN0416
Language: fi
Date: 2013-08-13 00:00:00
Title: Asia T-416/13: Kanne 13.8.2013 — Stanleybet Malta ja Stanley International Betting v. komissio

26.10.2013   
            
            
               FI
            
            
               Euroopan unionin virallinen lehti
            
            
               C 313/29
            
         Kanne 13.8.2013 — Stanleybet Malta ja Stanley International Betting v. komissio
   (Asia T-416/13)
   2013/C 313/55
   Oikeudenkäyntikieli: englanti
   
      Asianosaiset
   
   
      Kantajat: Stanleybet Malta Ltd (Valletta, Malta) ja Stanley International Betting Ltd (Liverpool, Yhdistynyt kuningaskunta) (edustajat: asianajajat R. Jacchia, I. Picciano, A. Terranova, F. Ferrano, G. Dellis, P. Kakouris ja I. Koimitzoglou)
   
      Vastaajat: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 10.6.2013 päivättyyn kirjeeseen sisältyvän päätöksen, jolla päätettiin asian käsittely kantelussa, jonka kantaja oli tehnyt Helleenien tasavallasta ja Greek Organisation of Football Prognosticsista (OPAP) (asia COMP/39.981)
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu siihen, että komissio on laiminlyönyt velvollisuutensa tutkia kantelu huolellisesti ja arvioinut tosiseikat ilmeisen virheellisesti tutkiessaan kantelussa olevat väitteet SEUT 102 artiklan suhteen sikäli kuin kyse on OPAP:n tosiasiallisista ja itsenäisistä määräävän markkina-aseman väärinkäytöstä tai -käytöistä ja merkityksellisten markkinoiden määrittämisestä.
            
         
               2)
            
            
               Toinen kanneperuste, joka perustuu siihen, että komissio on laiminlyönyt perusteluvelvollisuutensa ja rikkonut SEUT 296 artiklaa.
            
         
               3)
            
            
               Kolmas kanneperuste, joka perustuu siihen, että komissio on ylittänyt toimivaltansa ja loukannut kilpailusääntöjen itsenäistä luonnetta ja päämäärää koskevaa periaatetta.
            
         
               4)
            
            
               Neljäs kanneperuste, joka perustuu siihen, että asiassa on tehty ilmeinen oikeudellinen virhe, että Kreikan merkityksellisen lainsäädännön yhteensoveltuvuutta unionin oikeuden kanssa ei ole arvioitu ennen arviointia SEUT 102 artiklan rikkomisesta, että Perusoikeuskirjan 41 artiklan 1 kohdassa määrättyä oikeutta hyvään hallintoon on loukattu ja että komissio on laiminlyönyt velvoitteensa tutkia kantelu huolellisesti SEUT 106 artiklan suhteen.